CELEX: 32018R0837
Language: sl
Date: 2018-05-31 00:00:00
Title: Izvedbena uredba Komisije (EU) 2018/837 z dne 31. maja 2018 o uvrstitvi določenega blaga v kombinirano nomenklaturo

7.6.2018   
            
            
               SL
            
            
               Uradni list Evropske unije
            
            
               L 141/1
            
         IZVEDBENA UREDBA KOMISIJE (EU) 2018/837
   z dne 31. maja 2018
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. maja 2018
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, ki vsebuje naslednje sestavine (v mas. %):
               
               
                  2106 90 98 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2106 , 2106 90  in 2106 90 98 .
                  Uvrstitev v poglavje 30 kot zdravilo je izključena, saj niso navedene specifične bolezni ali njihovi simptomi, pri katerih naj se proizvod uporabi. Proizvod zato ne izpolnjuje zahtev iz dodatne opombe 1 k poglavju 30, prvi odstavek, točka (a).
                  Uvrstitev kot pijača v poglavje 22 je izključena, saj izdelek ni namenjen za neposredno pitje (glej tudi pojasnjevalne opombe kombinirane nomenklature k poglavju 22, Splošno, drugi odstavek, drugi stavek).
                  Proizvod vsebuje sladilo, različne vitamine in veliko količino glicerina. Zato ima bolj kompleksno sestavo od preprostega sladkornega sirupa iz tarifnih podštevilk 2106 90 30  do 2106 90 59  (glej tudi pojasnjevalne opombe harmoniziranega sistema k tarifni številki 2106 , točka (12)).
                  Njegova predvidena posebna uporaba izhaja tudi iz njegove embalaže in oznake kot prehransko dopolnilo za prodajo na drobno. Iz objektivnih značilnosti in lastnosti proizvoda, zlasti njegove sestave, ter oblike pakiranja je razvidno, da je proizvod namenjen posebni uporabi za podporo imunskemu sistemu in ne splošnejši uporabi, kar velja za sladkorne sirupe.
                  Proizvod je zato treba uvrstiti pod oznako KN 2106 90 98  kot drugo živilo.
               
            
                  
                              —
                           
                           
                              vodo
                           
                        
               
                  41,6,
               
            
                  
                              —
                           
                           
                              sladkor
                           
                        
               
                  18,1,
               
            
                  
                              —
                           
                           
                              glicerin
                           
                        
               
                  15,1,
               
            
                  
                              —
                           
                           
                              citronsko kislino
                           
                        
               
                  13,9,
               
            
                  
                              —
                           
                           
                              maltodekstrin
                           
                        
               
                  4,1,
               
            
                  
                              —
                           
                           
                              askorbinsko kislino
                           
                        
               
                  3,0,
               
            
                  
                              —
                           
                           
                              steviol glikozide
                           
                        
               
                  1,8,
               
            
                  
                              —
                           
                           
                              naravne arome
                           
                        
               
                  1,1,
               
            
                  
                              —
                           
                           
                              manjše količine vitaminov B6, B12 in folne kisline (B9).
                           
                        
            
                  Proizvod je brezalkoholna aromatizirana in obarvana tekočina, ki se po razredčenju uporablja kot prehransko dopolnilo. Ni namenjena za neposredno pitje.
                  Proizvod je namenjen za podporo imunskemu sistemu in zagotavljanje energije človeškemu telesu. Dnevni odmerek proizvoda je dva mililitra, pred uporabo pa ga je treba razredčiti. Takšen dnevni odmerek vsebuje 40 mg vitamina C, 1 mg vitamina B6, 200 μg folne kisline in 2 μg vitamina B12.
                  Proizvod je pakiran v 60-mililitrsko plastenko s kapalko za prodajo na drobno.